ѽ ѕло́е моѐ произволе́ніе, єгѡ́же и ско́ти безслове́сніи не творя́тъ! да ка́кѡ возмо́жеши воззрѣ́ти на мя̀, илѝ приступи́ти ко мнѣ̀; кото́рыма ѻчи́ма а́гг҃ле хрс̑то́въ, воззри́ши на мя̀, ѡпле́тшася ѕлѣ̀ во гну́сныхъ дѣ́лѣхъ; да ка́кѡ ужѐ возмогу̀ ѿпуще́нія проси́ти, гѡ́рькимъ и ѕлы̂мъ мои̂мъ и лука̂вымъ дѣя́ніємъ, въ ня́же впа́даю по вся̂ дни̂ и нѡ́щи, и на вся́къ ча́съ; молю́ся тѝ припа́дая, храни́телю мо́й ст҃ы́й, умлс̑рдися на мя̀ грѣ́шнаго и недосто́йнаго раба̀ твоего̀, и́мр̑къ, бу́ди мѝ помо́щникъ и засту́пникъ на ѕла́го моего̀ сопроти́вника, ст҃ы́ми твои́ми мл҃твами, и црс̑твія бж҃ія прича́стника мя̀ сотворѝ, со всѣ́ми ст҃ы́ми, во вѣ́ки, ами́нь